## Δεινόσαυροι

Ας φτιάξουμε το δικό μας πληροφοριογράφημα με τη χρήση υπολογιστή!
Μπορούμε να παρουσιάσουμε και να εξηγήσουμε με απλά λόγια κι άλλες θεωρίες για την εξαφάνιση των δεινοσαύρων.
Με αυτό τον τρόπο απαντούμε στο αρχικό μας ερώτημα: «Τι απέγιναν τα παράξενα ζώα;».
Αναζητούμε στο διαδίκτυο εικόνες δεινοσαύρων και εικόνες που να δείχνουν πιθανές αιτίες της εξαφάνισής τους (π.χ. αστεροειδής, χαμηλές θερμοκρασίες κλπ.). Δίπλα από τις εικόνες εξηγούμε με απλά λόγια τις αιτίες εξαφάνισής τους.
Στο κείμενό μας να προσέξουμε τα πιο κάτω:

- Τι θα παρουσιάσουμε ως εξήγηση: Έχουμε εξηγήσει το ΓΙΑΤΙ εξαφανίστηκαν οι δεινόσαυροι;
- Ποια σχέση θα θέλαμε να δημιουργήσουμε με τον αναγνώστη ή την αναγνώστρια: Έχουμε προσέξει την επιλογή χρωμάτων, το πόσο κοντινό ή μακρινό θα είναι το πλάνο, τις εκφράσεις, τι κινήσεις και τη γωνία από την οποία βλέπουμε την εικόνα;
- Πώς θα οργανώσουμε το κείμενό μας: Έχουμε σκεφτεί τι θα προβάλουμε πιο έντονα, τι θα βάλουμε στο κέντρο και με ποιους τρόπους θα τονίσουμε τις πληροφορίες που θέλουμε να παρουσιάσουμε;